Seg wacḥal ay-a segmi ttesuffɣen seg udabu akked uwanek azzayri, tin yellan tesɛa assaɣ n umennuɣ akked yimaziɣen, acku seg zik, idles n tmaziɣt yekkat ad yebḍu d udabu azzayri. Ma yella deg tallit-agi n tura, yennerna wanect-agi, ayen i d-yesbeynen udem nniḍen n yedles , yebɛed mačči d kra ɣef teɛṛabt-tineslemt tartuduksit. Mi ara nmuqel ɣer tegnit n yedles akked tsertit, ad d-naf ccna, akked usenfali ɛinani d tira s tmaziɣt, ttuneḥsaben weḥdsen d tafada (engagement). Rrnu ɣef way-a idles atrar n tmaziɣt, anda yeṭuqet uzɣan, acku ttbanent-d lmarat n yimenɣan yellan aka tura : imenɣi mgal n umnekcam (coloniale), azɣan imetti akked userti, abegge n tmagit , azɣan n ddin d uɛeṛab , mgal n userdas (taɣect « Le déserteur» n Boris Vian tettwasuqel, u tettwacenna s teqbaylit) akked usuter yellan sɣur tulawin…